Εγγυημένες δανειακές υποχρεώσεις

Τα εξασφαλισμένα ομόλογα χρέους ή ομόλογα ασφαλισμένων δανείων ή εγγυημένες υποχρεώσεις χρέουςΓ. Βαρουφάκης. Παγκόσμιος Μινώταυρος, σελ. 257, εκδ. Λιβάνης-Νέα Σύνορα. (αγγλικά: collateralized debt obligations, CDOs) είναι μια μορφή μη ρυθμισμένων νομοθετικά χρεογράφων εγγυημένων δανείων και δομημένων επενδυτικών προϊόντων που παράγονται από την τιτλοποίηση ομάδας ομοειδών στοιχείων. Αυτά τα στοιχεία (συχνά δάνεια) διαχωρίζονται από τα πρακτορεία πιστοληπτικής βαθμολόγησης, τα οποία αποτιμούν την αξία τους σε διαφορετικά μερίδια (τίτλους). Τα πρωτεύοντα μερίδια βαθμολογούνται με ΑΑΑ, τα μεσαία μεταξύ ΑΑ και ΒΒ, ενώ τα κεφαλαιακά μερίδια παραμένουν χωρίς βαθμολογία. Μεγαλύτερο κίνδυνο ενσωματώνουν τα τελευταία στη σειρά παραγωγής χρεόγραφα, τα οποία απολαμβάνουν και μεγαλύτερων αποδόσεων. 

Πολλοί αναλυτές και αρθρογράφοι κατηγόρησαν τα συγκεκριμένα χρεόγραφα για τη χρηματοπιστωτική κρίση του 2007 λόγω της πολυπλοκότητάς τους και την αδυναμία των πρακτορείων βαθμολόγησης να τα αποτιμήσουν στη σωστή τους βάση.

 Παραπομπές 

Κατηγορία:Δίκαιο αξιογράφων
Κατηγορία:Χρηματοοικονομικά
Κατηγορία:Χρηματοοικονομικές υπηρεσίες
Κατηγορία:Δημοσιονομικό δίκαιο
Κατηγορία:Αγορά ομολόγων